钦定古今图书集成/明伦汇编/氏族典/第087卷 > 《廖用贤尚友录》 > 卢度世
## 钦定古今图书集成/明伦汇编/氏族典/第087卷 > 《廖用贤尚友录》 > 卢度世

按《魏书卢元传》：“元子度世，字子迁。幼而聪达，有计数，
为中书学生，应选东宫，弱冠，与从兄遐俱以学行为
时流所重。度世后以崔浩事弃官，逃于高阳郑罴家。
世祖诏东宫赦度世，度世乃出赴京，拜中书侍郎，袭
爵。兴安中，兼太常卿，立保太后父辽西献王庙，加镇
远将军，进爵为侯。后除散骑侍郎，使刘骏，度世应对”
失衷，还被禁劾，经年乃释。除假节，镇远将军、齐州刺
史。坐事囚系，久之还乡里。寻征赴京。除平东将军、青
州刺史，未拜遇患。延兴元年卒，谥曰“惠侯。”